Polițiștii promit că nu vor mai da amenzi din 11 ianuarie dacă Guvernul nu renunță la decizia de îngheţare a salariilor.
Polițiștii cer Guvernului să renunțe la decizia de îngheţare a salariilor. În caz contrar, promit că nu vor mai da amenzi din 11 ianuarie. Ultima acţiune cu care amenință este un protest în faţa Ministerului Afacerilor Interne.
Sindicaliştii din Poliţie cer Guvernului să renunțe la decizia de îngheţare a salariilor şi punerea în plată a compensaţiei de risc pentru poliţişti. Ei solicită ministrului de Interne o întâlnire pe acest subiect.În caz contrar, polițiștii amenință că vor protesta din 11 ianuarie și promit că nu vor mai da amenzi, ci doar avertismente, potrivit unui comunicat publicat pe sindicateuropol.ro.În plus, avertizează că din 18 ianuarie vor exercita doar atribuţiile din fişa postului, nu şi pe cele care ţin de comunicarea deciziilor de carantinare. Totodată, nu vor mai face ore suplimentare, iar pe 25 ianuarie vor soluţiona doar urgenţele.Ultima acţiune cu care amenință este un protest în faţa Ministerului Afacerilor Interne.